Charles Bonnet
Store norske leksikon,Biologi,Vitenskapsgrener i biologien,Biologer,Zoologer
Charles Bonnet var en sveitsisk naturforsker og filosof. Bonnet er mest kjent for oppfatningen om at alle dyr danner en sammenhengende utviklingsrekke. Han mente livet utviklet seg i en rad, en felles rekke med en naturlig progresjon, i motsetning til den mer moderne oppfatningen om at livet stadig lager nye forgreninger.
Hans mest betydelige oppdagelse var at han fant to slags hunner hos bladlus, én som formerer seg kjønnet og én ukjønnet, og at disse generasjonene veksler. Han gjorde funnet i 1745.Han forsøkte også å forene den kristelige åpenbaring og den empiriske forskningens resultater i verket Palingénésie philosophique (1769) og ble for dette angrepet av Voltaire. Les mer i Store norske leksikon generasjonsveksling livets evolusjonshistorie utviklingslæren biologi